Ελπίδα Ξυλοφάγου

Η Ελπίδα Ξυλοφάγου είναι κυπριακή ποδοσφαιρική ομάδα με έδρα τη Ξυλοφάγου της επαρχίας Λάρνακας. Η ομάδα ιδρύθηκε το 1959. Τα χρώματα της ομάδας είναι το μπλε και το άσπρο. Ως έδρα χρησιμοποιεί το Μιχαλονίκιον Στάδιο στη Ξυλοφάγου.

 Η Ελπίδα Ξυλοφάγου ιδρύθηκε το 1959. Αποτελεί εξέλιξη του σωματείου ΘΟΙ Άγιος Γεώργιος Ξυλοφάγου που ιδρύθηκε νωρίτερα το 1955. Η ομάδα αρχικά αγωνίστηκε στις διοργανώσεις της ΕΠΟΠΛ και μετεπειτα της Ομοσπονδίας Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ). Η Ελπίδα εντάχθηκε στις τάξεις της Κυπριακής Ομοσπονδίας Ποδοσφαίρου (ΚΟΠ) το 1983. Στην πρώτη συμμετοχή της στη Γ΄ κατηγορία η Ελπίδα τερμάτισε στην έκτη θέση. Τις επόμενες δύο περιόδους τερμάτισε στις τελευταίες θέσεις της βαθμολογίας. Την περίοδο 1986-87 κατάφερε να κατακτήσει το πρωτάθλημα Γ΄ κατηγορίας και να προβιβαστεί στη Β΄ κατηγορία. Ήταν ο πρώτος τίτλος της ομάδας στις διοργανώσεις της Κυπριακής Ομοσπονδίας Ποδοσφαίρου. Τις επόμενες δύο περιόδους στη Β΄ κατηγορία η ομάδα τερμάτιζε στα μέσα του βαθμολογικού πίνακα. Τη δεκαετία 1990-1999 η Ελπίδα είχε άσχημες πορείες γνωρίζοντας τρεις διαδοχικούς υποβιβασμούς. Την περίοδο 1990-91 τερμάτισε στην τελευταία θέση του πρωταθλήματος Β΄ κατηγορίας και υποβιβάστηκε. Στο πρωτάθλημα Γ΄ κατηγορίας 1991-92 τερμάτισε στη 12η θέση και υποβιβάστηκε στη Δ΄ κατηγορία. Η Δ΄ κατηγορία την περίοδο 1992-93 διεξαγόταν σε ομίλους. Ωστόσο είχε αποφασιστεί ότι από την περίοδο 1993-94 θα γινόταν μια ενιαία κατηγορία. Η Ελπίδα συμμετείχε στον όμιλο Λάρνακας-Αμμοχώστου. Τερμάτισε στην πέμπτη θέση του ομίλου και έτσι υποβιβάστηκε στα αγροτικά (τοπικά) πρωταθλήματα (οι πρώτες τέσσερις του ομίλου παρέμεναν στη Δ΄ κατηγορία). 1Η Δ΄ κατηγορία ήταν χωρισμένη σε 3 ομίλους. Η Ελπίδα συμμετείχε στον όμιλο Λάρνακας-Αμμοχώστου. Τις πρώτες δύο περιόδους της δεκαετίας η Ελπίδα τερμάτισε στη δέκατη θέση του πρωταθλήματος Δ΄ κατηγορίας. Την περίοδο 2001-02 κατέκτησε τη δεύτερη θέση και προβιβάστηκε στη Γ΄ κατηγορία. Παρέμεινε για τρία χρόνια στην κατηγορία αυτή μέχρι που την περίοδο 2004-05 κατέκτησε τη δεύτερη θέση, κερδίζοντας την άνοδο στη Β΄ κατηγορία. Στο πρωτάθλημα Β΄ κατηγορίας 2005-06 τερμάτισε στη 12η θέση και υποβιβάστηκε.Στα επόμενα τρία πρωταθλήματα Γ΄ κατηγορίας τερμάτιζε στις χαμηλές θέσεις του πίνακα. Την περίοδο 2008-09 δημιουργήθηκε ο θεσμός του κυπέλλου Κύπρου Γ΄ και Δ΄ κατηγορίας, στον οποίο είχαν δικαίωμα συμμετοχής μόνο οι ομάδες των δύο αυτών κατηγοριών. Η Ελπίδα κατάφερε να φτάσει μέχρι τον τελικό και να κατακτήσει το τρόπαιο κερδίζοντας τον Διγενή Βορόκλινης στην παράταση με 2-1. Στις αρχές της δεκαετίας του 2010 η Ελπίδα καταλάμβανε χαμηλές θέσεις στη βαθμολογία. Την περίοδο 2013-14 κατάφερε να κατακτήσει αήττητη το πρωτάθλημα και να προβιβαστεί στη Β΄ κατηγορία. Επιπρόσθετα, προκρίθηκε για δεύτερη φορά στον τελικό του κυπέλλου Γ΄ – Δ΄ κατηγορίας αλλά έχασε με 2-0 από τον Άδωνη Ιδαλίου. Την περίοδο 2014-15 τερμάτισε στην έβδομη θέση του πρωταθλήματος Β΄ κατηγορίας. Ωστόσο, ακολούθησαν τρεις συνεχόμενοι υποβιβασμοί. Την περίοδο 2015-16 υποβιβάστηκε από την Β΄ κατηγορία στη Γ΄ κατηγορία. Την περίοδο 2016-17 υποβιβάστηκε από την Γ΄ κατηγορία στην Επίλεκτη κατηγορία. Την περίοδο 2017-18 υποβιβάστηκε στα αγροτικά (τοπικά) πρωταθλήματα. Συνεχίζει στις διοργανώσεις της ΠΟΑΛ. Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου καθώς και στις διοργανώσεις κυπέλλου έως και την περίοδο 2017-18. Γ΄ Κατηγορία:Πρωταθλήτρια (2): 1987, 2014Κύπελλο Κύπρου Γ΄ – Δ΄ κατηγορίας:Κυπελλούχος (1): 2009 Φιναλίστ (1): 2014Πρωτάθλημα πρωταθλητριών ΣΤΟΚ: Πρωταθλήτρια (1): 1978 Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. ISBN 9963-8720-1-8. Ποδόσφαιρο στην Κύπρο Προφίλ στην ιστοσελίδα της Κυπριακής Ομοσπονδίας Ποδοσφαίρου